রামকৃষ্ণ পরমহংসের শিক্ষা
রামকৃষ্ণ পরমহংস (১৮৩৬-১৮৮৬) ছিলেন ১৯শ শতাব্দীর এক বিশিষ্ট বাঙালি হিন্দু ধর্মগুরু ও জনপ্রিয় লোকশিক্ষক। তিনি সরল গ্রাম্য বাংলা ভাষায় উপমা ও নীতিগর্ভ কাহিনির মাধ্যমে ধর্মোপদেশ দান করতেন। তাঁর প্রধান শিক্ষা ছিল ঈশ্বরলাভই মানবজীবনের পরম উদ্দেশ্য, ‘কাম-কাঞ্চন’ ত্যাগ, সর্বধর্ম-সমন্বয় ও ‘শিবজ্ঞানে জীবসেবা’। রামকৃষ্ণ পরমহংসের শিক্ষার মূল উপজীব্যই ছিল একেশ্বরবাদ এবং সকল ধর্মমতের সত্যতা উপলব্ধি ও সমন্বয়।
শ্রীমৎ খুসী কৃষ্ণ ত্রিপুরা বলংরায় সাধু
পরম পূজনীয় শ্রীমৎ খুসী কৃষ্ণ ত্রিপুরা তৎকালীন পার্বত্য চট্টগ্রামের রামগড় মহকুমার বর্তমান খাগড়াছড়ি পার্বত্য জেলার গাছবান ও বাঙ্গালকাটি মৌজার সীমানা পাহাড়ের উপর মানদুইলক্ষীফা পাড়ায় (মতান্তরে মাটিরাঙ্গা উপজেলাধীন কাপতলা ত্রিপুরা পাড়ায়) একটি মনোরম পরিবেশে ১৮৯৪ খ্রিস্টাব্দের ১১ এপ্রিল ত্রিপুরা জাতির নাইতং দফার লীগা উপদফায় জন্মগ্রহণ করেন।